PAKENDIJÄÄTMETE KOGUMISE KOOSTÖÖLEPING nr ______

Narva linn

                            
                                                                ____.____.2011
Narva linn, Narva Linnavalitsuse kaudu, edaspidi nimetatud “KOV”, linnapea Tarmo Tammiste´ isikus, ühelt poolt,
Tootjavastutusorganisatsioon OÜ (reg 11544022, Suur-Sõjamäe 48b, 11415 Tallinn), edaspidi nimetatud „TVO“, juhatuse liikme Kristiina Dreimann´i, teiselt poolt,

võttes aluseks «Pakendiseaduse» § 171 lõike 4, Narva Linnavolikogu 06.08.2009.a määruse nr 24 «Pakendiseaduses kohalikule omavalitsusele pandud ülesannete delegeerimine», Narva Linnavalitsuse __.__.2011.a korralduse nr ___-k «Pakendijäätmete kogumise koostöölepingu muutmine (Tootjavastutusorganisatsioon OÜ)», «Haldusmenetluse seaduse» § 102 lõike 1 ning «Võlaõigusseaduse» § 13 lõike 1, sõlmisid käesoleva Pakendijäätmete kogumise koostöölepingu (edaspidi Koostööleping), olles kokku leppinud alljärgnevas:
1. Koostöölepingu sõlmimise eeldused 

1.1. TVO on saanud keskkonnaministri akrediteeringu ja vastab «Pakendiseadusest» tulenevatele taas-kasutusorganisatsiooni nõuetele. TVO põhikirjaliseks ja «Pakendiseadusest» tulenevaks üles-andeks on korraldada pakendi ja pakendijäätmete üleriigilist kogumist ja taaskasutamist.
1.2. Vastavalt PakS §171 lg-le 4 kogumiskohtade asukoht, kogumiskonteinerite miinimumarv ja miinimummaht iga kogumiskoha kohta ning nende tühjendussagedus lepitakse kokku taaskasutus-organisatsiooni ja kohaliku omavalitsuse vahel. Kohaliku omavalitsuse organiga kokkuleppel võib pakendijäätmete kogumist korraldada ka nende tekkekohal kogumisena. Sel juhul võib kohaliku omavalitsuse organi nõusolekul vähendada pakendijäätmete kogumiskohtade tihedust ning kogumiseks ettenähtud konteinerite arvu ja mahtu.
1.3. Poolte vahel on 19.10.2009.a. kehtivalt sõlmitud pakendijäätmete kogumise koostööleping nr 1301. Eelnimetatud koostöölepingut muudetakse, asendades see käesoleva Koostöölepinguga. Koostöölepinguga allkirjastamisega kaotab 19.10.2009.a. allkirjastatud koostöölepingu redaktsioon oma õigusjõu. Viited koostöölepingule asendatakse viidetega käesolevale Koostöölepingule.
2. Koostöölepingu ese
2.1. Koostöölepingu esemeks on reguleerida PakS §171 lg-s 4 nimetatud kokkuleppe sõlmimisega kaasnevaid haldusõigussuhteid. Koostöölepinguga sätestatakse taaskasutusorganisatsiooni ja kohaliku omavalitsuse organi õigused ja kohustused pakendijäätmete kogumise korraldamisel Narva linnas.
2.2. Koostööleping on sõlmitud üksikjuhtumi reguleerimiseks haldusakti andmise asemel ning sellega ei kitsendata ja ei laiendata lepingupooleks mitteolevate isikute õigusi ega volitata eraõigus-likku juriidilist isikut kohaliku omavalitsuse avaliku halduse ülesannete iseseisvaks täitmiseks.
2.3. Pooled rakendavad jõupingutusi järgnevate ühiste eesmärkide saavutamiseks:

2.3.1. Pakendijäätmete kogumis- ja taaskasutussüsteemi loomine, mis on majanduslikult efektiivne ja tagab maksimaalse jäätmete taaskasutuse Narva linnas;
2.3.2. Elanikkonna keskkonnateadlikkuse tõstmine, olmejäätmete liigiti kogumise edendamine ja kogu-missüsteemi puudutava info edastamine kõikidele osapooltele.
2.4. Pooled juhinduvad oma tegevuses käesolevast Koostöölepingust, Eesti Vabariigi seadustest ja alamalseisvatest õigusaktidest, samuti jäätmekäitluses kehtivatest headest tavadest ja reeglitest.
3. Poolte kohustused pakendijäätmete kogumisel
Pooled lähtuvad ühiste eesmärkide realiseerimisel vastastikuste huvide austamise ja hea usu põhi-mõtetest.
3.1. TVO kohustub:

3.1.1. Omama akrediteeringut taaskasutusorganisatsioonina «Pakendiseaduse» mõistes;
3.1.2. Paigaldama pakendijäätmete avalikud kogumisvahendid KOV-ga kokkulepitud asukohtadesse (vastavalt Koostöölepingu Lisale 1) ja teenindama neid tühjendussagedusega, mis väldib konteinerite ületäitumist;
3.1.3. Tagama avalike kogumisvahendite kättesaadavuse, tehnilise korrashoiu ja korrektse välimuse oma kulu ja vahenditega;
3.1.4. Võimaldama korteriühistutele pakendijäätmete tasuta kogumist tekkekohal kogumisena (edaspidi individuaalkonteineri teenus). Korteriühistu käesoleva Koostöölepingu tähenduses on Narva Linnavalitsuse 22.10.2008 määruse nr 1363 „Pakendijäätmete konteinerite jäätmevaldajatele üleandmise kord“ (edaspidi Kord) §-s 4 nimetatud isik või individuaalkonteineri teenusega liitunud muu jäätmevaldaja. Individuaalkonteineri teenusega loetakse liitunuks kõik korteriühistud, kes kasutavad Korra alusel väljastatud pakendikonteinereid, samuti jäätmevaldajad, kes on avaldanud soovi pakendijäätmete tekkekohal kogumiseks Korras sätestatust hiljem ning kelle taotlus on Koostöölepingus ettenähtud korras rahuldatud. Individuaalkonteineri teenusega liitunu staatus lõppeb: Korra alusel sõlmitud pakendikonteineri tasuta kasutamise lepingu lõpetamisel, jäätme-valdaja tahteavaldusel või KOV otsustusel (edaspidi individuaalkonteinerist loobumine).
3.1.5. Individuaalkonteineri teenus seisneb TVO poolt volitatud jäätmekäitleja ja korteriühistu vahelise lepingu alusel pakendijäätmete tekkekohal kogumises. TVO poolt volitatud jäätmekäitleja sõlmib korteriühistuga vastavasisulise lepingu. Teenust osutatakse tasuta ning teenuse osutamiseks vajalikud jäätmeveolepingud sõlmib omal nimel ja arvel TVO poolt volitatud jäätmekäitleja.
3.1.6. Individuaalkonteinerite väljastamine Korra alusel on Koostöölepingu sõlmimise hetkeks lõppenud ning uute jäätmevaldajate liitumine nimetatud mugavusteenusega on võimalik üksnes Poolte nõusolekul. TVO nõusolek pole vajalik, kui individuaalkonteineri teenust kasutavate jäätmevaldajate arv, liitumiseelsega võrreldes, ei suurene. Liitumise ja individuaalkonteinerist loobumise korraldab KOV, teavitades sellest TVO-d.
3.1.7. Võimaldama eraelamute valdajatele pakendijäätmete tasuta kogumist tekkekohal kogumisena (edaspidi pakendikoti teenus). Eraelamu käesoleva Koostöölepingu tähenduses on ühe kuni kahe korteriga elamu majandus- ja kommunikatsiooniministri 26.11.2002. a määruse nr 10 „Ehitise kasutamise otstarvete loetelu“ mõistes (ehitise kasutamise otstarvete koodid 11100 ja 11200)
3.1.8. Pakendikoti teenus seisneb TVO poolt volitatud jäätmekäitleja ja eraelamu valdaja vahelise lepingu alusel pakendi-jäätmete tekkekohal kogumises, seda TVO poolt volitatud jäätmekäitleja poolt eraelamu valdaja kasutusse antud pakendikoti kaudu. TVO poolt volitatud jäätmekäitleja sõlmib eraelamu valdajaga vastavasisulise lepingu. Teenust osutatakse tasuta ning teenuse osutamiseks vajalikud jäätmeveolepingud sõlmib omal nimel ja arvel TVO poolt volitatud jäätmekäitleja.
3.1.9. Kandma pakendijäätmete kogumise ja edasise käitlemisega seotud kulud. 
3.1.10. Osalema aktiivselt elanikkonna teadlikkuse tõstmisel pakendijäätmete kogumissüsteemi puuduta-vates küsimustes. Korraldama koostöös KOV-ga vastavasisulisi teavituskampaaniaid ning jagama sellega seotud kulusid vastavalt kokkulepetele.
3.2. KOV kohustub:

3.2.1. Võimaldama taaskasutusorganisatsioonil täita Pakendiseadusest tulenevaid kohustusi oma haldus-territooriumil;
3.2.2. Korraldama oma haldusterritooriumil pakendi ja pakendijäätmete kogumise ja taaskasutamise vastavalt kehtivale õigusele;
3.2.3. Osalema aktiivselt pakendite kogumissüsteemi arendamisel;
3.2.4. Tegema TVO-ga koostööd elanikkonna teadlikkuse tõstmisel pakendijäätmete kogumissüsteemi puudutavates küsimustes.
3.2.5. Esitama TVO-le andmed Koostöölepingu sõlmimise kuupäevaks individuaalkonteineri teenusega liitunud jäätmevaldajate kohta.
3.2.6. Korraldama individuaalkonteineri teenusega liitumise ja individuaalkonteinerist loobumise, teavi-tades kõigist sellealastest muudatustest TVO-d. Kooskõlastama individuaalkonteineri teenusega liitumise taotlused TVO-ga, välja arvatud siis, kui individuaalkonteineri teenust kasutavate jäätme-valdajate arv, liitumiseelsega võrreldes, ei suurene.
4. Muud tingimused
4.1. Koostöölepingu täitmisega seonduvad informatsioonilise sisuga teated, millega vahetult ei kaasne õiguslikke tagajärgi, loetakse teisele Poolele üleantuks, kui need on saadetud Koostöölepingus näidatud Poole aadressile lihtkirja, faksi või elektronpostiga ning, kui Pool ei ole kirjalikult teavita-nud kontaktandmete muutumisest. 

4.2. Juhul kui lihtkirja, faksi või elektronpostiga saadetud teadete kättesaamine osutub mingil põhjusel ebaturvaliseks, on Pool kohutatud teist Poolt sellest viivitamatult informeerima, leppides ühtlasi kokku muu, turvalisema, viisi teadete edastamiseks.
4.3. Õiguslikku tähendust omavad teated vormistatakse kirjalikult ning need loetakse kättetoimetatuks, kui teate tähtkirja või kullerpostiga edastamisest on möödunud 5 (viis) tööpäeva ja seda sõltumata sellest, kas teade on teise Poole poolt faktiliselt kättesaadud. Pooled vastutavad oma lepingu-järgsel aadressil posti vastuvõtmise eest.
4.4. Kumbki Pool kohustub hüvitama teisele Poolele oma lepinguliste kohustuste tahtliku või hoole-tusest tingitud täitmata jätmisega põhjustatud varalise kahju.

4.5. Koostöölepingu rikkumine on vabandatav, kui Pool rikkus oma kohustust vääramatu jõu tõttu. Vääramatu jõu all mõistavad Pooled sellist ettenägematut asjaolu või sündmust, mida Pool ei võinud mõistlikkuse põhimõttest tulenevalt ette näha või sellega arvestada või mis on väljunud Poole kontrolli alt, sealhulgas, kuid mitte ainult – tulekahjud, loodusõnnetused, streigid, sõda.

4.6. Vääramatu jõud ei vabasta Pooli kõigi jõupingutuste rakendamisest põhjuste vältimiseks ning nad peavad maksimaalselt kiiresti jätkama lepinguliste kohustuste täitmist otsekohe peale nimeta-tud takistuste kõrvaldamist.
4.7. Pakendijäätmete avalike kogumiskonteinerite väärkasutuse riski kannab TVO, võttes võimaliku väärkasutusega kaasnevad kulud täies ulatuses enda kanda.
4.8. TVO on teadlik, et Koostöölepingu sõlmimise hetkel pole Narva linnas korraldatud jäätmevedu JäätS § 66 lg 1 tähenduses rakendunud. Nimetatud asjaolu ei mõjuta Poolte vahelisi õigusi ja kohustusi.

4.9. TVO on tutvunud Narva linnas jäätmehooldust reguleerivate õigusaktidega ning kohustub neid täitma.
5. Vaidlusküsimuste lahendamine
5.1. Koostöölepinguga reguleerimata küsimuste lahendamisel lähtutakse eelkõige «Pakendiseadusest», «Haldusmenetluse seadusest», «Halduskohtumenetluse seadustikust» ja teistest õigusaktidest.
5.2. Koostöölepingu täitmise käigus tekkinud vaidlused lahendatakse läbirääkimiste teel. Juhul, kui kokkuleppele ei jõuta, lahendatakse vaidlus Tartu Halduskohtu Jõhvi kohtumajas.
6. Lõppsätted

6.1. Käesolev Koostööleping ja selle lisa(d) jõustuvad allakirjutamise hetkest ja on sõlmitud määratud ajaks kehtivusega kuni 31.12.2015.a.
6.2. Juhul, kui Koostööleping tervikult või mõni üksik lepingutingimus muutub selle kehtivusajal õigusvastseks, kohustuvad Pooled tegema jõupingutusi Koostöölepingu kehtiva õigusega kooskõlla viimi-seks. Kui Koostöölepingu kohandamine kehtiva õigusega osutub võimatuks, lõppeb Koostööleping selle õigusvastaseks muutumise päevast ning Koostöölepingu lõppemisega seotud kulutusi ja kahjusid Pooled üksteisele ei hüvita. 
6.3. Pooltel puudub Koostöölepingu korralise ülesütlemise õigus. 
6.4. KOV võib etteteatamistähtaegu järgimata Koostöölepingust ühepoolselt muuta või Koostöölepingu erakorraliselt lõpetada, kui see on tingimata vajalik, et vältida ülekaaluka avaliku huvi rasket kahjustamist.
6.5. Mõlema Poole tahteavaldust nõudvad muudatused ja täiendused on kehtivad ja lepinguosalistele siduvad, kui need on kokku lepitud kirjalikult ning vormistatud Koostöölepingu lisana.
6.6. Koostöölepingu lõppemisele järgnevast päevast peab TVO täitma «Pakendiseaduse» § 171 lg-s 1 pakendijäätmete avalikele kogumisvahenditele kehtestatud nõudeid, kui Pooled pole hiljem kokku leppinud teisiti.
6.7. Koostöölepingu tingimused on avalikud. Koostööleping kuulub avalikustamisele Narva linna põhimääruses linnavalitsuse õigusaktide kohta sätestatud korras.
7. Kontaktisikud
7.1. Tootjavastutusorganisatsioon OÜ kontaktisikuks Koostöölepingu täitmisel on juhatuse liige
Kristiina Dreimann mob. (+372) 50 16 704, e-post: kristiina.dreimann@tvo.ee
7.2. Narva linna kontaktisikuks Koostöölepingu täitmisel on Narva Linnavalitsuse Linnavara- ja Majandusameti kommunaalmajandusosakonna keskkonnateenistuse peaspetsialist

Arina Koroljova mob. (+372) 561 55 590, e-post: arina.koroljova@narva.ee
8. Lisad

8.1. Pakendijäätmete avalikud kogumisvahendid – Lisa 1.
8.2. Individuaalkonteineri teenuse osutamise tingimused – Lisa 2.
8.3. Pakendikoti teenuse osutamise tingimused – Lisa 3.

